Προσπάθησα να κάνω κάτι καλό για τη γυναίκα μου.
Αυτό μ' έκανε να βρίσκομαι εδώ,
η φήμη και τα χρήματα που κέρδισα από αυτό.
Το έκανα στις πρώτες μέρες του γάμου μου.
Αυτό που έκανες τις πρώτες μέρες του γάμου,
ήταν να προσπαθήσεις να εντυπωσιάσεις τη σύζυγό σου. Αυτό έκανα και εγώ.
Μια μέρα, είδα τη γυναίκα μου
να κουβαλάει κάτι κάπως έτσι.
Το είδα. «Τι είναι αυτό;» τη ρώτησα.
Η γυναίκα μου απάντησε, «Να μη σε νοιάζει».
Τότε, όντας άντρας της, πήγα πίσω της
και είδα ότι κρατούσε ένα απαίσιο πανί.
Δεν χρησιμοποιώ τέτοιο πανί ούτε στο δίκυκλό μου.
Τότε το κατάλαβα -- με αυτόν τον ανθυγιεινό τρόπο
διαχειριζόταν την περίοδό της.
Τη ρώτησα, γιατί επιλέγεις αυτή τη μέθοδο;
Απάντησε, ξέρω και για τις σερβιέτες,
αλλά αν εγώ και οι αδελφές μου αρχίσουμε να τις χρησιμοποιούμε,
θα πρέπει να κάνουμε περικοπές στο γάλα που αγοράζουμε.
Έμεινα έκπληκτος. Πως συνδέεται
η χρήση σερβιέτας και η αγορά γάλακτος;
Το ζήτημα είναι οι τιμές των προϊόντων.
Προσπάθησα να εντυπωσιάσω τη γυναίκα μου προσφέροντάς της ένα πακέτο σερβιέτες.
Πήγα σε ένα τοπικό κατάστημα και προσπάθησα να της αγοράσω ένα πακέτο σερβιέτες.
Ο καταστηματάρχης κοιτάει δεξιά και αριστερά,
και απλώνει μια εφημερίδα, τυλίγει το πακέτο με την εφημερίδα,
μου το δίνει σαν να είναι απαγορευμένο αγαθό, ή κατι αντίστοιχο.
Δεν ξέρω γιατί. Δεν ζήτησα δα και προφυλακτικό.
Τότε πήρα μια σερβιέτα. Ήθελα να τη δω. Τι έχει μέσα;
Ήταν η πρώτη φορά, σε ηλικία 29 ετών,
εκείνη τη μέρα ακούμπησα σερβιέτα για πρώτη φορά.
Πρέπει να μάθω: Πόσοι από τους άντρες εδώ έχετε αγγίξει σερβιέτα;
Δεν θα την αγγίζατε, γιατί δεν είναι δική σας δουλειά.
Μετά σκέφτηκα, λευκό υλικό, φτιαγμένο από βαμβάκι --
Θεέ μου, αυτός ο τύπος χρησιμοποιεί ακατέργαστα υλικά που αξίζουν δεκάρες --
και μετά την επεξεργασία αξίζουν λίρες, δολάρια.
Γιατί να μη κατασκευάσω εγώ μια σερβιέτα για τη γυναίκα μου;
Έτσι ξεκίνησαν όλα, αλλά αφού φτιάξω μια σερβιέτα,
που μπορώ να την ελέγξω;
Δεν μπορώ απλά να την ελέγξω στο εργαστήριο.
Χρειάζομαι μια εθελόντρια. Που μπορώ να βρω μια τέτοια γυναίκα στην Ινδία;
Ακόμη και στη Μπανγκαλόρ δεν θα βρεις κάποια.
Οπότε το πρόβλημα ήταν ότι το μόνο διαθέσιμο θύμα ήταν η γυναίκα μου.
Τότε λοιπόν έφτιαξα μια σερβιέτα και την έδωσα στη Σάντι -- η γυναίκα μου ονομάζεται Σάντι.
«Κλείσε τα μάτια σου. Ό,τι σου δώσω,
δεν θα είναι διαμαντένιο περιδέραιο
ή διαμαντένιο δαχτυλίδι, ούτε σοκολάτα,
θα σου δώσω μια έκπληξη πακεταρισμένη σε όμορφο χαρτί.
Κλείσε τα μάτια σου».
Επειδή προσπάθησα να το κάνω πιο προσωπικό.
Επειδή ήταν προσυμφωνημένος γάμος, όχι γάμος αγάπης.
(Γέλια)
Οπότε μια μέρα μου είπε, ανοιχτά, δεν θα στηρίξω αυτή την έρευνα.
Μετά άλλα υποψήφια θύματα ήταν οι αδελφές μου.
Αλλά ακόμα και οι αδελφές, και οι γυναίκες, δεν ήταν έτοιμες να υποστηρίξουν την έρευνα.
Γι' αυτό ζηλεύω πάντα τους αγίους στην Ινδία.
Έχουν πολλές εθελόντριες τριγύρω τους.
Για να μην έχω εγώ ούτε μία;
Ξέρετε, χωρίς καν να το ζητήσουν, έχουν πολλές εθελόντριες.
Τότε χρησιμοποίησα, ή προσπάθησα να χρησιμοποιήσω φοιτήτριες.
Και αυτές αρνήθηκαν. Τελικά, αποφάσισα
να χρησιμοποιήσω τη σερβιέτα μόνος μου.
Τώρα έχω έναν τίτλο σαν
τον πρώτο άντρα που πάτησε στο φεγγάρι.
Ο Άρμστρονγκ. Έπειτα ο Τένζινγκ και ο Χίλαρι στο Έβερεστ,
έτσι και ο Μουρουγκάνθαμ είναι ο πρώτος άντρας
στον πλανήτη που φόρεσε σερβιέτα.
Φόρεσα μια σερβιέτα. Γέμισα ένα παγούρι με αίμα ζώου,
το έδεσα εδώ, υπήρχε ένας σωλήνας που έμπαινε στο εσώρουχό μου,
και ενώ περπατούσα, και ενώ έκανα ποδήλατο, το πίεζα,
και έσταζε αίμα.
Αυτό με κάνει να υποκλίνομαι σε κάθε γυναίκα
και να τη σέβομαι βαθύτατα. Εκείνες τις πέντε μέρες δεν θα τις ξεχάσω ποτέ --
εκείνες τις αηδιαστικές μέρες, τις απαίσιες μέρες, την υγρασία.
Θέε μου, είναι απίστευτο.
Αλλά το πρόβλημα εδώ είναι ότι μια εταιρεία
φτιάχνει σερβιέτες από βαμβάκι. Πάει καλά.
Αλλά προσπαθώ επίσης να φτιάξω σερβιέτες με καλό βαμβάκι. Και δεν πετυχαίνει.
Αυτό με έκανε να μην θέλω να συνεχίσω όλη αυτή την έρευνα.
Χρειάζεσαι κεφάλαια.
Όχι μόνο λόγω οικονομικών δυσχερειών, αλλά λόγω της έρευνας για τις σερβιέτες,
αντιμετώπισα κάθε είδους προβλήματα, μεταξύ αυτών
και μια αγωγή διαζυγίου από τη γυναίκα μου.
Γιατί αυτό; Χρησιμοποίησα φοιτήτριες.
Υποπτευόταν ότι το χρησιμοποιούσα σαν πρόσχημα
για να προσεγγίζω τις φοιτήτριες.
Τελικά, έμαθα ότι πρόκειται για ένα ειδικό είδος κυτταρίνης
που παράγεται από το πεύκο, αλλά ακόμα και αν το έχεις αυτό,
χρειάζεσαι πανάκριβο εξοπλισμό όπως αυτόν
για να επεξεργαστείς το υλικό. Άλλο ένα εμπόδιο.
Έπειτα πέρασα άλλα τέσσερα χρόνια κατασκευάζοντας
δικά μου μηχανικά εργαλεία, μια απλή μηχανή όπως αυτή.
Σε αυτή τη μηχανή, η κάθε απλή γυναίκα μπορεί να βάλει τα ίδια
ακατέργαστα υλικά που επεξεργάζονται στα πολυεθνικά εργοστάσια,
ο καθένας μπορεί να φτιάξει μια εξαιρετική σερβιέτα στο σπίτι του.
Αυτή είναι η εφεύρεσή μου.
Οπότε εγώ έκανα το εξής,
συνήθως αν κάποιος δημιουργήσει κάποια πατέντα ή εφεύρεση,
αμέσως θέλει να τη μετατρέψει σε αυτό.
Ποτέ δεν το έκανα εγώ αυτό. Το άφησα έτσι ακριβώς,
γιατί αν το κάνεις αυτό, αν κυνηγάς τα χρήματα,
η ζωή σου δεν θα έχει καμία ομορφιά. Είναι βαρετή.
Πολλοί άνθρωποι βγάζουν πολλά χρήματα, δισεκατομμύρια,
συσσωρεύουν δισεκατομμύρια δολάρια.
Γιατί τελικά καταλήγουν στη φιλανθρωπία;
Γιατί χρειάζεται να συσσωρεύσουν χρήματα, και έπειτα να κάνουν αγαθοεργίες;
Και αν κάποιος αποφάσιζε να ασχοληθεί με τη φιλανθρωπία από την αρχή;
Για αυτό το λόγο παραδίδω αυτή τη συσκευή
μόνο στην επαρχιακή Ινδία, για απλές γυναίκες, γιατί στην Ινδία,
είναι απίστευτο, μόνο 2% των γυναικών
χρησιμοποιούν σερβιέτες. Οι υπόλοιπες χρησιμοποιούν πανιά,
φύλλα, φλοιούς, πριονίδι, οτιδήποτε άλλο εκτός από σερβιέτες.
Το ίδιο συμβαίνει στον 21ο αιώνα. Για αυτό αποφάσισα
να δώσω αυτή τη μηχανή μόνο στις φτωχές γυναίκες σε όλη την Ινδία.
Μέχρι τώρα, έχουν γίνει 630 εγκαταστάσεις σε 23 περιοχές
σε έξι άλλες χώρες.
Τώρα βρίσκομαι στην έβδομη χρονιά όπου επιβιώνω εναντίον
πολυεθνικών γιγάντων -- αυτό προκαλεί ερωτηματικά σε όλους τους μεταπτυχιακούς φοιτητές.
Πως επιβιώνει ένας από το Κοϊμπατόρ που παράτησε το σχολείο;
Αυτό με κάνει επισκέπτη καθηγητή και προσκεκλημένο λέκτορα σε όλα τα IIM.
(Χειροκρότημα)
Παίξτε το πρώτο βίντεο.
(Βίντεο) Αρουνάχαλαμ Μουρουγκάνανθαμ: Βλέποντας αυτό που κρατούσε η γυναίκα μου, «Γιατί χρησιμοποιείς αυτό το απαίσιο πανί;»
Απάντησε αμέσως, «Ξέρω για τις σερβιέτες, αλλά αν αρχίσω
να χρησιμοποιώ σερβιέτες, τότε πρέπει να αγοράζουμε λιγότερο γάλα».
Γιατί να μη φτιάξω μόνος μου μια σερβιέτα χαμηλού κόστους;
Έτσι αποφάσισα να πουλήσω αυτή τη νέα συσκευή
μόνο σε Ομάδες Αυτοβοήθειας Γυναικών.
Αυτή είναι η ιδέα μου.
AM: Και πρωτύτερα, χρειαζόσουν επένδυση πολλών εκατομμυρίων
για τις μηχανές. Τώρα, κάθε απλή γυναίκα μπορεί να το κάνει.
Τώρα εκτελούν το Puja.
(Βίντεο): (Τραγούδι)
Πιστεύετε ότι ο ανταγωνισμός με γίγαντες,
ακόμα και από το Χάρβαρντ, την Οξφόρδη, είναι δύσκολος.
Εγώ κάνω μια απλή γυναίκα ικανή να ανταγωνιστεί με πολυεθνικές.
Επιβιώνω για έβδομο χρόνο.
Ήδη 600 εγκαταστάσεις. Ποιος είναι ο στόχος μου;
Θα κάνω την Ινδία στη διάρκεια της ζωής μου
μια χώρα όπου η σερβιέτα χρησιμοποιείται από το 100% του γυναικείου πληθυσμού.
Έτσι θα προσφέρω περίπου ένα εκατομμύριο
θέσεις αγροτικής εργασίας που θα δημιουργήσω εγώ.
Γι' αυτό δεν κυνηγάω αυτά τα αναθεματισμένα λεφτά.
Κάνω κάτι σοβαρό.
Αν κυνηγάς ένα κορίτσι, αυτό δεν θα σε συμπαθήσει.
Κάνε τη δουλειά σου απλά και το κορίτσι θα σε κυνηγήσει.
Έτσι και εγώ, δεν κυνήγησα ποτέ τον πλούτο.
Ο πλούτος με κυνηγάει, τον κρατάω στην πισινή τσέπη.
Όχι στην μπροστινή τσέπη. Είμαι άνθρωπος της πισινής τσέπης.
Αυτό ήταν όλο. Ένας τύπος που παράτησε το σχολείο είδε το πρόβλημά σας,
ότι δεν μπορείτε δηλαδή να χρησιμοποιείτε σερβιέτες.
Προσφέρω λύσεις. Είμαι πολύ ευχαριστημένος.
Δεν θέλω να το κάνω αυτό μια επιχείρηση.
Θέλω να το κάνω ένα κίνημα ντόπιας σερβιέτας
σε όλο τον πλανήτη. Για αυτό ανεβάζω όλες τις λεπτομέρειες
για ελεύθερη χρήση σαν ανοιχτό λογισμικό.
Τώρα έχουν πρόσβαση σε αυτό 110 χώρες.
Οπότε τοποθετώ τους ανθρώπους σε τρεις κατηγορίες:
τους αμόρφωτους, τους λίγο μορφωμένους και τους υπερβολικά μορφωμένους.
Αυτό το έκαναν oι λίγο μορφωμένοι. Εσείς οι υπερβολικά μορφωμένοι,
τι θα κάνετε για την κοινωνία;
Σας ευχαριστώ πολύ. Αντίο!
(Χειροκρότημα)